ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
30 ส.ค. 2559

สรุปตลาดภาคเช้า
ตลาดภาคเช้าปรับตัวเพิ่มขึ้น 6.35 จุด มาปิดที่ 1550.50 จุด ด้วยปริมาณการซื้อขาย 2.2 หมื่นลบ. โดยตลาดได้รับปัจจัยบวกจากตลาดหุ้นรอบบ้านที่ปรับตัวเพิ่มขึ้น และกระแสเงินที่ไหลเข้ามาของนักลงทุนต่างประเทศที่ยังมียอด Net buy อย่างต่อเนื่องขณะที่ประเด็นอื่นๆยังไม่ค่อยชัดเจนนักไม่ว่าจะเรื่องการขึ้นดอกเบี้ยของสหรัฐฯ หรือราคาน้ำมันดิบที่ค่อนข้างผันผวน โดยกลุ่มที่หนุนตลาดให้ปรับขึ้นได้แก่กลุ่มพลังงาน (มีผลให้ตลาดบวกได้ 2.2 จุด) และอาหาร (มีผลให้ตลาดบวกไป 1.1 จุด)
 
แนวโน้ม ภาคบ่าย
คาดตลาดยังยืนในแดนบวกได้จากแรงหนุนของกระแส Fun Flow รวมถึงแรงซื้อเก็งกำไรก่อนการจัดงาน Thailand Focus ระหว่างวันที่ 31 ส.ค.-2 ก.ย. อย่างไรก็ตามให้ระวังปัจจัยลบจากการที่มีข่าวระเบิดสถานทูตจีนในช่วงเที่ยงที่ผ่านมา โดยกลุ่มที่น่าสนใจลงทุนระยะสั้นเรายังเลือกกลุ่มรับเหมาก่อสร้างที่จะได้รับผลดีจากการผลักดันโครงการลงทุนขนาดใหญ่ของภาครัฐที่จะออกมา และเราประเมินแนวต้าน SET อยู่ที่ระดับ 1560 จุด
 
วิเคราะห์ทางเทคนิค
IFS
ราคาปิด 2.92 บาท
แนวรับ 2.88 บาท
แนวต้าน 3.00, 3.10 บาท
แนว cut หากราคาหุ้นมีโอกาสหลุด 2.82 บาท
กราฟ IFS กลับเข้าสู่แนว minor up trend channel โดยโครงสร้างระยะสั้นกำลังม้วนตัวเป็น U-curve และ MACD ตัดเส้นสัญญาณขึ้นเป็น Buy signal  มีโอกาสที่ราคาจะไต่ระดับไปยังไหล่ขวาอย่างน้อย 3.00-3.10 บาทไม่ยาก แนะนำซื้อ
 
เด็กแนว
MONO  โบรกเกอร์ต่างพากันปรับเป้าให้ดีขึ้นหลังจากที่รายได้ค่าโฆษณา และเรทติ้งค์รายการติด 1 ใน 5 และมีแนวโน้มดีขึ้นต่อเนื่องในครึ่งปีหลัง ซึ่งสิ่งนี้แหละทำให้บริษัทสามารถปรับค่าโฆษณาให้สูงขึ้น นักวิเคราะห์จึงมองว่ารายได้ใน Q3-4 จึงเป็นระยะ high season ของบริษัทที่จะโชว์ตัวเลขงามๆ เลยก็ว่าได้ เพราะกลยุทธ์ลดค่าใช้จ่าย และการเติบโตของช่องดิจิตอล มี่เห็นชัดขึ้น
นอกจากนี้ประเมินว่า กสทช. จะอนุมัติให้ผู้ผลิตรายการที่มีการตั้งสำรองเข้ากองทุนเพื่อวิจัยและพัฒนากิจการกระจายเสียง ไม่ต้องตั้งสำรองให้กองทุนอีกแล้วเพื่อลดภาระค่าใช้จ่าย และจะมีการคืนการตั้งสำรองดังกล่าวให้แก่บริษัท ดังนั้นของ MONO จะรับรู้รายการก้อนนี้กลับมาคาดว่าไม่ปลายกันยายน ก็ต้นตุลาคมกว่า 30 ล้านบาท เพิ่มกำไรให้บริษัทอีกบานตะไท ถือเป็นปัจจัยบวกอย่างหนึ่ง
ขณะที่ผลประกอบการ Q2 พลิกกำไรจากที่เคยขาดทุนหลายไตรมาส ลืมตาอ้าปากได้  ยิ่งรวมกำไรครึ่งหลังอีกปีนี้จึง Turnaround เต็มๆ ทำให้นักวิเคราะห์ต่างปรับเป้าหมายเข้าใกล้ 5 บาทเป็นครั้งแรก
กราฟ MONO เห็นอาการ bottom อย่างชัดเจน โดยก่อตัวเป็นรูปสามเหลี่ยม มีสัญญาณซื้อใน Stoch ที่จะผลักดันให้ราคาเดินหน้าไปทดสอบแนว 3.64 บาทได้ไม่ยาก ขณะที่ปริมาณโวลุ่มเติบโตสนับสนุนเช่นกัน แนะนำซื้อ